32 



zu effectuiren, gesinnet seind, das wort (verfolgen) einniahl änderst brauchen 

 als das ander, so gehöret auff jeden verstand ein besondere antwort. 



Dann erstlich, wann diß ein Verfolgung soll genennet werden, wann man 

 einem zwar sonsten alle Lieb vnd Freundschafft erzeiget, aber doch ein sol- 

 liches gesatz machet oder so es zuvor gemachet, an einer Person exequhi, 

 dardurch dieselbige zwischen Thür vnd Angel gesteckt wird, das sie eintweder 

 ein in jhrem Hertzen erkantes vnrecht, wider jhr eigen wissen vnd gewissen 

 mit dem gemeinen hauffen vnd wahn gut heissen, oder aber von der Com- 

 munion außgeschlossen sein solle, darauß dann einer sollichen außgeschlossenen 

 Person allerley vnglegenheit entstehet, das man sie vieler schädlicher Ketzereyen 

 vnschuldiger weise bezüchtiget, sich deren eusseret, vor derselben andere 

 warnet, kein recht vertrawen in sie setzet, sie gar leichtlich im verdacht hat, 

 daß man sie nicht gern an sollichen stellen vnd Verrichtungen sihet, auff 

 wellichen jhr gutter rueff beruhet, vnd von wellicher sie jhr Nahrung vnnd 

 notturfftige vnderhaltung haben muß, das sie in Heurahts vnd dergleichen 

 sachen dahero von Privat Personen hinderungen hat, das die Oberkeit auff 

 [S. 27 D 2 ] mittel bedacht ist, wie sie deren mit glegenheit möchte loß werden, aber 

 hiermit einer sollichen Person auch anderer orten, da sie sich hin begeben 

 möchte, die Thür gesperrt würt, wann, sprich ich, diese consequentien, welche 

 der Außschliessung von der Communion anhangen, auch wider deren willen 

 die einen außschliessen, vnd mit jhrem hertzlichen mitleiden, nichts desto- 

 weniger für eine Verfolgung zuhalten ist, so reden die Bäpstische recht von 

 der sach, das ich von den Evangelischen Ministris allhie, vielmehr aber von 

 dem jenigen gantzen Ministerio, von wellichem die hiesige dependiren, ver- 

 folgt worden, vnd noch nicht alles richtig. Dann ob wol meines Stands vnnd 

 Dienste halben, dißmahls meines wissens kein gefahr fürhanden, so möchte 

 aber doch mit der zeit vbel erger werden, vnn die Vota so mir zuwider, 

 möchte einsmals fürschlagen, oder da ich meiner Hoffbestallung verlustiget, 

 oder gar außgeschaffen würde, möchte ich hernach an andern Evangelischen 

 Orten schwärlich oder gar nicht eingenommen werden, sonderlich wann andere 

 scheinbarliche prcetextus mich abzuweisen mit einkämen: da würde zwar die 

 Religion, vnd das von dannen ervolgende ergernuß, mit worten gar nicht 

 fürgewendet werden, aber wol in den Hertzen den meisten antrib geben. 



Wann aber diß in jetz gesetzten terminis, nach der obvermelten Römischen 

 Reden, für eine Verfolgung anzuziehen, vnnd für sträffiich zuhalten wäre: so 

 mögen die Bäpstische bedencken, was dann diß für eine greuliche Verfolgung 

 sein müsse, wann die Gesetze in einem Land also gemacht vnd exequirt werden, 

 das ein gantze grosse Evangelische Gemeind vnder eins, vnd bey eusserstem 



